projecte-aina/catalan_government_crawling huggingface dataset:
Es reforça la contractació de persones temporeres a través del Servei Públic d'Ocupació de Catalunya
S'han registrat 2.769 sol·licituds per treballar a la campanya agrària 2019.
Aquesta xifra multiplica gairebé per 14 la que es va registrar l'any passat i confirma l'encert i la bona resposta de les diferents actuacions informatives que s'han dut a terme.
La contractació de persones temporeres per a la campanya anual de recollida de la fruita és molt necessària entre els mesos de maig i setembre, sobretot a les comarques de Lleida tot i que també hi ha ofertes de feina a les comarques de Girona, Tarragona, Terres de l'Ebre, Catalunya Central i Barcelona.
Per arribar al màxim nombre de possibles destinataris, enguany s'ha impulsat una campanya de promoció per canalitzar a través del Servei públic d'Ocupació de Catalunya part del flux de persones temporeres que hi participen.
Altres dades destacades i positives de la campanya d'informació per la contractació són les següents:
Del conjunt de persones que, finalment, no puguin tenir un contracte de treball el Departament avaluarà la creació d'algun pla de millora de l'ocupabilitat en el sector agrari, especialment en el cas de les persones demandants d'aquestes ocupacions que no hagin estat contractades.
La xifra multiplica per 14 les que es van registrar l'any passat
El 19 de juliol es paga la totalitat en el cas de la ramaderia i el 68% en el cas de l'agricultura
El 19 de juliol es paguen els imports corresponents a la campanya 2018 de l'ajut per a la ramaderia ecològica en la seva totalitat, i el 68% de l'ajut a l'agricultura ecològica que correspon al primer pagament, amb un import aproximat de 5 milions d'euros.
Aquests ajuts formen part del Programa de Desenvolupament Rural de Catalunya PDR.cat2020 i estan cofinançats amb el Fons Europeu Agrícola de Desenvolupament Rural (FEADER).
Aquests ajuts compensen l'increment de costos que comporta l'ús respectuós de les terres i del mediambient.
Aquest pagament es fa efectiu a 540 beneficiaris de 29 comarques, i té un impacte sobre 73.860 hectàrees.
Aquest pagament es fa efectiu a 2.053 beneficiaris de 40 comarques, i té un impacte sobre 36.907 hectàrees de conreu.
Aquests ajuts compensen l'increment de costos que comporta l'ús respectuós de les terres i del mediambient
Es preveu una verema amb producció similar a la mitjana i amb una qualitat sanitària òptima
La verema arribarà amb cert retard
La verema d'aquest 2019 es preveu, de manera general i a totes les denominacions d'origen, de quantitat igual o una mica superior a la mitjana, excepte en aquelles zones que han sofert danys greus per l'onada de calor del mes de juny.
Del 25 al 30 de juny, les altes temperatures van afectar parcel·les vitícoles situades a les comarques al Priorat, Ribera d'Ebre, Alt Empordà i Terra Alta i en casos puntuals del Bages.
Les pèrdues de producció més importants ha estat en vinyes joves d'aquestes zones, de menys de 15 anys i amb poca retenció hídrica al sòl.
La varietat més afectada ha estat la carinyena.
Segons els serveis tècnics de l'INCAVI i dels Consells Reguladors de les Denominacions d'Origen catalanes, la verema arriba amb una mica de retard respecte els darrers anys.
Per zones vitícoles, a la subzona de Raimat de Costers del Segre ja han començat a collir el 8 d'agost.
Al Penedès i a la a la Ribera d'Ebre es començarà a collir entre el 15 i el 20 d'agost, principalment chardonnay i pinot noir.
La DO Tarragona preveu un retard d'entre 7 i 10 dies i començaran a collir chardonnay el 15 d'agost i macabeu cap al 25 d'agost.
A la resta de Denominacions d'Origen es generalitzarà l'inici de la verema la primera setmana de setembre i s'allargarà fins a mitjans o finals d'octubre amb les varietats més tardanes.
Pel que fa a la qualitat sanitària del raïm és òptima.
Les condicions meteorològiques han fet que les afectacions de míldiu, oïdi i corc del raïm hagin sigut molt baixes, gairebé inexistents.
L'onada de calor del mes de juny ha afectat algunes comarques
L'11 d'octubre s'han fet efectius els de l'any 2018
L'11 d'octubre es paguen els imports dels ajuts a la gestió i recuperació de prats de dall de l'any 2019.
L'import total del pagament és d'1.004.122,91 €, s'ha fet efectiu a 760 beneficiaris de 12 comarques, i té un impacte sobre 12.604 hectàrees de conreu.
Aquests ajuts formen part del Programa de Desenvolupament Rural de Catalunya PDR.cat2020 i estan cofinançats amb el Fons Europeu Agrícola de Desenvolupament Rural (FEADER).
Aquests ajuts fomenten la recuperació i conservació dels ecosistemes de prats de dall per incrementar la biodiversitat dels ecosistemes.
A més, incentiven el respecte a les càrregues ramaderes i consciencien sobre la conservació dels hàbitats.
Fomenten la recuperació i conservació dels ecosistemes de prats de dall per incrementar la biodiversitat dels ecosistemes
S'adreça a tots els homes i dones d'entre 50 i 69 anys i per participar-hi cal rebre una invitació
El programa s'adreça a tots els homes i dones d'entre 50 i 69 anys i per participar-hi cal rebre una invitació.
Un cop se'n forma part del programa, només cal fer-se, cada dos anys, una senzilla prova a casa per detectar si les deposicions contenen petites quantitats de sang que no es veuen a simple vista.
El càncer colorectal és el càncer més freqüent a Catalunya, sobretot a partir dels 50 anys.
La majoria de vegades el càncer no produeix cap molèstia fins que la malaltia està avançada, per tant, si es detecta a temps, és molt fàcil de tractar i té moltes probabilitats de curació.
En què consisteix la participació en el programa
De les prop de 810.000 persones convidades arreu de Catalunya al 2018, van participar més de 370.000.
Gràcies al programa es van detectar més 6.000 persones amb pòlips amb risc que, en el futur, podrien haver progressat cap a malignes.
D'altra banda, també es van detectar 647 càncers colorectals, un 70% dels quals en estadis inicials, amb més possibilitats de curació.
L'associació contra el càncer (AECC) amb motiu del Dia Mundial contra el Càncer de Còlon −31 de març− va omplir de vàters els carrers de Barcelona i Girona per conscienciar a la ciutadania de la importància de participar en programes de detecció precoç.
La majoria de vegades el càncer no produeix cap molèstia fins que la malaltia està avançada.
Si es detecta a temps, és molt fàcil de tractar i té moltes probabilitats de curació
Com s'organitza, en què consisteix...
Les farmàcies són les que informen, faciliten i recullen les mostres dels participants en el programa.
Els professionals de primària podran introduir a la història clínica informatitzada dades d'infants atesos amb indicadors de risc
El nou "Protocol d'actuació de maltractaments a la infància i l'adolescència en l'àmbit de la salut" amplia el seu abast a l'atenció primària.
Per això, dona eines per ajudar a diferenciar què és un maltractament i què no, reduir el marge d'interpretació subjectiva i afavorir la detecció i notificació de casos.
Els principals eixos del protocol són els següents:
Evitar la victimització secundària
Un dels avenços del protocol és la voluntat d'evitar la victimització secundària dels infants i adolescents, sense caure en l'infradiagnòstic, evitant la repetició de les diligències i actuant, en general, amb mínima intervenció, amb rapidesa i amb especialització, de manera que no es prolongui de manera innecessària el seu patiment.
El protocol apunta indicadors de sospita –en infants i adolescents, però també en pares, mares i tutors- i estableix quines actuacions (proves, exploracions físiques, entrevistes) i tractaments s'han de seguir en funció de la gravetat dels fets.
La guia dedica un apartat específic al maltractament prenatal, el que té lloc quan no s'ofereix al fetus totes les atencions que li calen; és a dir, quan una gestant, per exemple, s'alimenta de forma deficient, consumeix drogues, està en una situació de vulnerabilitat o està sent maltractada, tal i com es recull en el protocol de violència masclista.
Recomana actuacions per detectar el maltractament en nadons.
Diversos factors poden generar frustració en els progenitors, un fet que sumat al desconeixement del risc que pot suposar sacsejar un nadó, pot generar situacions que posin en greu risc la seva vida.
Es recomana fer cerca activa de signes de fatiga dels progenitors i fer consell preventiu sobre el sacseig.
Protegir els professionals sanitaris
Per últim, el protocol també vetlla per protegir els professionals sanitaris que, sovint, viuen situacions d'estrès emocional important en atendre infants o adolescents que pateixen o estan en risc de patir un maltractament.
El protocol també alerta del risc de sacsejar els nadons
Més de 27.000 catalans estan diagnosticats de Parkinson i reben un tractament específic
A Catalunya, l'any 2017 hi havia 27.195 persones amb un diagnòstic de Parkinson que estaven rebent tractament específic per aquesta malaltia.
D'entre les persones diagnosticades el percentatge d'homes és del 53,1% i de mitjana als homes se'ls diagnostica la malaltia als 75 anys, dos anys abans que a les dones.
Hi ha poques persones de menys de 50 anys afectades.
De fet, 8 de cada 10 persones amb malaltia de Parkinson tenen més de 70 anys.
Segons un estudi dut a terme pel Servei Català de la Salut, hi ha diferències en les taxes de prevalença en funció del nivell socioeconòmic i del sexe.
La prevalença de la malaltia augmenta a mesura que disminueix el nivell de renda.
A més, en les rendes més baixes, les dones tenen taxes més altes que els homes.
La despesa mitjana que es pot atribuir al Parkinson és de 1.224 euros anuals per persona, la major part és despesa farmacèutica, seguida de la despesa per hospitalització.
La malaltia de Parkinson és un trastorn degeneratiu del sistema nerviós central que té com a símptomes principals tremolor de repòs (a les mans, els braços, les cames i la mandíbula o el cap), rigidesa, lentitud en els moviments i inestabilitat postural.
Els símptomes empitjoren amb el temps, els pacients poden tenir dificultat per caminar, parlar o fer tasques senzilles.
La prevalença augmenta a mesura que disminueix el nivell de renda
S'adquiriran nous aparells sanitaris, com 127 ecògrafs, i també es faran reformes per millorar el funcionament dels centres sanitaris
El Departament de Salut posarà en marxa el mes de juny un pla de millora de l'equipament de l'atenció primària amb una inversió de fins a 30 milions d'euros.
Aquesta iniciativa servirà per a fer actuacions en quatre grans àmbits:
Les actuacions es realitzaran en 382 centres d'atenció primària (CAP) dels més de 400 que hi ha a Catalunya.
En aquests edificis s'hi han detectat necessitats en relació a la data de construcció o de la darrera remodelació.
El desenvolupament del pla tindrà una durada de tres anys, i tindrà tres fases:
Els diners es destinaran a millorar l'equipament de l'atenció primària
Des de fa un any, a les farmàcies es pot adquirir l'autotest del VIH
Del 17 al 24 de maig se celebra la III Setmana Europea de les Proves del VIH i les Hepatitis Víriques que vol promoure la detecció precoç d'aquestes malalties i incentivar la realització de les proves.
La setmana se celebra des de fa nou anys en dues edicions, a la primavera (maig) i a la tardor (novembre).
Per saber com més aviat millor si s'està infectat i poder beneficiar-se d'un seguiment mèdic, accedir a un tractament eficaç que millori la qualitat de vida i adoptar les mesures necessàries per evitar la reinfecció i la transmissió.
A Catalunya s'estima que hi ha més de 31.000 persones infectades pel VIH, un 12% de les quals no ho saben.
Les proves es poden sol·licitar de forma confidencial, voluntària i gratuïta al metge de capçalera, a la Unitat d'Infeccions de Transmissió Sexual de Drassanes i a 12 ONG.
A Catalunya disposem de 127 farmàcies acreditades on es varen realitzar 2.756 proves ràpides del VIH el 2018.
Des de fa un any es pot adquirir a les oficines de farmàcia l'autotest del VIH.
El programa s'implantarà a partir de la tardor i abordarà alimentació, activitat física, sedentarisme, hores de son i altres conductes
Canviar les begudes ensucrades per l'aigua és un primer pas
El 35% dels infants d'entre 6 i 12 anys a Catalunya tenen excés de pes.
Per tractar el problema el Departament de Salut començarà a aplicar a partir de la tardor un programa contra l'obesitat infantil.
Ho farà amb el nou model de prevenció i atenció a l'excés de pes infantil, que s'ha elaborat amb la col·laboració de societats científiques i representants d'entitats.
El model pretén actuar, en els infants i les seves famílies, sobre cinc àmbits: l'alimentació, l'activitat física, el sedentarisme, les hores de son, i altres conductes.
A grans trets, els seus objectius són promoure un entorn saludable i millorar la capacitat dels equips d'atenció primària en l'abordatge, especialment de la infermera, acompanyada d'altres professionals de suport.
Les principals novetats del pla
El pla abasta actuacions universals de seguiment i consell, però posa èmfasi en famílies amb menys recursos.
A més, incorpora diverses novetats.
En primer lloc, contempla la formació en prevenció per als equips de pediatria d'atenció primària, escoles i recursos comunitaris.
En segon lloc, inclou la disposició d'una dietista-nutricionista de suport, tant per a l'abordatge individual, com grupal o comunitari.
També es comptarà amb altres suports, com experts en activitat física o psicologia.
Abans d'estendre'l arreu de Catalunya, el programa arrencarà amb una prova pilot en diverses zones de característiques diferencials.
En una primera fase, les escollides són el barri de La Mina de Sant Adrià de Besòs (l'Àrea Bàsica de Salut amb major prevalença registrada d'obesitat infantil) i Osona (on s'estan treballant iniciatives per a prevenir-la des de fa temps).
La incidència rellevant dels determinants socials
L'excés de pes afecta al 35,6% dels infants d'entre 6 i 12 anys, segons dades de l'Enquesta de Salut de Catalunya 2017-2018.
El 25% té sobrepès i el 10% presenta obesitat.
Des del 2006 fins als anys 2013 i 2014 la prevalença va decréixer; a partir de llavors i fins al 2017 s'ha seguit una tendència creixent.
L'excés i el sobrepès afecta per igual nens i nenes, però l'obesitat és més freqüent en ells (13,6%) que en elles (7,2%).
Aquesta problemàtica també es distribueix de forma desigual segons el nivell socioeconòmic.
De fet, l'obesitat infantil a La Mina és d'un 24%, mentre que a Sarrià-Sant Gervasi és del 2,6%.
Gairebé una tercera part de la població de 3 a 14 anys consumeix productes hipercalòrics més de 3 vegades a la setmana (27% dels nens i 32,9% de les nenes).
El percentatge és més elevat en classes socials menys afavorides.
Per últim, es calcula que només el 7,8% dels infants de 0 a 14 anys compleix la recomanació de consumir 5 racions de fruites i hortalisses al dia.
Hem deixat endarrere la massa d'aire càlid del nord d'Àfrica
L'estiu s'inicia amb una progressiva pujada de la temperatura.
Una massa d'aire càlid emergirà del nord d'Àfrica i afectarà la Mediterrània Occidental.
L'onada de calor arriba al seu punt àlgid el divendres 28 de juny i continuarà fins diumenge.
Les que tenen la probabilitat més alta són les comarques del Pirineu, Pre-pirineu, Catalunya central i Ponent.
Es preveu que s'assoleixin valors màxims de temperatura d'entre 36 i 41 oC a l'interior de Catalunya, arribant puntualment als 42 o 43, i d'entre 30 i 35 oC al litoral.
A més, la temperatura mínima quedarà per sobre dels 20 oC a gran part del país, i fins i tot al voltant dels 25 oC en alguns punts.
Actuacions davant les altes temperatures del dia 28:
L'episodi de calor anirà afluixant durant la setmana vinent, tot i que els valors tèrmics es mantindrien per sobre de la mitjana climàtica
L'onada de calor coincideix amb l'augment del risc d'incendi a causa de les altes temperatures, la baixa humitat i el vent.
Per aquest motiu, s'ha activat la prealerta del Pla INFOCAT per risc d'incendis.
Consells d'autoprotecció davant de l'onada de calor
Quines temperatures es consideren prou altes per una onada de calor?
El llindar establert per l'SMC es correspon amb la superació de la temperatura màxima diària de cada municipi establerta pel percentil 98, que vol dir que només el 2% de dies dels mesos d'estiu la temperatura màxima ha estat superior a aquest valor previst.
Per tant, a cada municipi serà un llindar diferent.
Per exemple, a Valls (Alt Camp), el percentil 98 de calor està situat en 36,3 graus; a Colera (Alt Empordà) en 35,9; a la Seu d'Urgell (Alt Urgell) en 36,6; a Igualada (Anoia) en 38 graus; a Cervelló (Baix Llobregat), en 36,8 graus, i a Lleida (Segrià), en 38,1 graus.
Quan aquests valors es preveu que se superin durant 3 dies seguits, som davant un episodi d'onada de calor.
Es preveuen valors màxims de temperatura superiors als 40 oC a punts de l'interior, i la temperatura mínima es situarà entre els 20 i els 25 oC a gran part del país
Consulteu la predicció del temps a Catalunya
Símptomes, riscos, prevenció, on adreçar-se...
Informació sobre la prevenció d'incendis, consells...
Serà més propera, àgil i flexible davant els reptes presents i futurs i integrarà la perspectiva de gènere
El Parlament de Catalunya ha aprovat per unanimitat el projecte de llei de creació de l'Agència de Salut Pública de Catalunya.
D'aquesta manera, es recuperen l'esperit i les funcions inicials amb què va néixer l'any 2009: implicar tots els departaments del Govern en la protecció i la promoció de la salut, en la prevenció de la malaltia i la vigilància de la salut pública.
Augment de les crisis de salut pública
L'any 2014, però, l'agència va perdre la seva personalitat jurídica i va quedar adscrita a la Conselleria de Salut.
Durant aquests darrers anys, s'han produït diverses crisis de salut pública derivades en part a l'evolució social i tecnològica i al continu increment de mobilitat de les persones, béns i mercaderies.
Aquest context ha fet evident la necessitat de recuperar l'Agència de Salut Pública de Catalunya com a organització diferenciada de l'Administració de la Generalitat.
El nou ens integrarà la perspectiva de gènere, l'equitat i l'abordatge transversal dels determinants de la salut, en especial pel que fa al disseny, implantació i avaluació del Pla Interdepartamental i Intersectorial de Salut Pública.
En concret, es desenvoluparan les metodologies necessàries que contribueixin a tractar la dimensió del gènere, garantint la recollida de dades desagregades per sexes i desenvolupant indicadors qualitatius i quantitatius de gènere.
S'ocuparà de la protecció i la promoció de la salut, de la prevenció de la malaltia i de la vigilància de la salut pública
Servei per assistir i traslladar pacients greus i crítics
S'ha posat en marxa el servei de vols nocturns amb helicòpters medicalitzats per assistir i traslladar pacients greus i crítics.
Amb la posada en marxa d'aquest servei, el Sistema d'Emergències Mèdiques (SEM) dona un servei d'assistència mèdica amb helicòpter de 24 hores.
A l'equip mèdic que treballava de 8.00 a 20.00 hores s'incorpora un nou equip que treballa de 20:00h a 8:00h.
En què consisteix el vol nocturn
La base des d'on operen els aparells es troba l'Hospital Parc Taulí de Sabadell perquè és la que ofereix millor cobertura a tot el territori català.
A més, hi ha una desena d'heliports i helisuperfícies que a data d'avui estan certificats per acollir vols nocturns i des d'on els helicòpters del SEM poden enlairar-se i aterrar.
La majoria d'aquests són centres sanitaris com l'Hospital de Sant Pau, el de Bellvitge, la Vall d'Hebron o el de Reus, però també d'altres espais com l'heliport de Vielha, el de Sant Joan de Déu o el Parc de Bombers de Lleida.
Abans d'acabar l'any estaran a punt els heliports de l'Hospital Verge de la Cinta, el de l'Hospital Germans Trias i Pujol i el de Tremp.
Tot i que e vol nocturn va començar fa un any, aquesta fase preliminar d'implantació ha permès començar a desplegar la xarxa heliportuària de 24 hores i adquirir expertesa i coneixement; a més, ha aportat experiència per a planificacions futures.
En aquest temps, el SEM ha realitzat 177 serveis, una mitjana de 15 vols mensuals.
El 51% d'aquests serveis (91 casos) han estat trasllats interhospitalaris i, el 49%, assistències primàries (86 casos).
El SEM dona un servei d'assistència mèdica amb helicòpter de 24 hores
Un 62% de les defuncions de la població adulta i un 67% de les pediàtriques és susceptible de rebre atenció pal·liativa
Més de la meitat de les defuncions s'esdevenen en centres hospitalaris
El nou Observatori de la Mort, una iniciativa pionera liderada per l'Agència de Qualitat i Avaluació Sanitàries de Catalunya, l'AQUAS, tindrà com a finalitat recollir totes les dades relacionades amb el lloc i les circumstàncies en què moren les persones a Catalunya.
L'objectiu és poder extreure'n conclusions i fer propostes de millora sobre l'ajuda i l'accés a tractaments o serveis en aquesta etapa final de la vida.
Cada hora moren 7 persones a Catalunya i més de la meitat de les defuncions s'esdevenen en centres hospitalaris, més homes que dones.
En canvi, les dones moren més que els homes en residències sociosanitàries.
A més, a partir dels 65 anys, els homes passen més dies a casa i als hospitals, mentre que les dones a residències i centres sociosanitaris.
Pel que fa a les cures pal·liatives, s'estima que aproximadament un 62 % de les defuncions de la població adulta i un 67% de les defuncions en població pediàtrica és susceptible de rebre atenció pal·liativa, és a dir unes 40.500 persones adultes i uns 200 infants i adolescents.
Esperança de vida amb bona salut
De l'Observatori de la Mort també s'extreu que homes i dones viuen un nombre d'anys semblant en bona salut (66,5 anys), per tant, les dones viuen més anys que els homes però amb mala salut.
De fet, l'esperança de vida de les dones a Catalunya és de 86,2 anys mentre que els homes arriba als 80,7 anys.
Eina perquè la ciutadania pugui decidir
Dins el marc del projecte Decisions Compartides, l'AQuAS publicarà al setembre la nova eina web de decisions compartides al final de la vida que tindrà com a objectiu donar veu a la ciutadania sobre l'etapa del final de la vida.
L'Observatori de la Mort analitzarà el lloc i les circumstàncies en què moren els catalans
S'ha instal·lat un sistema perquè els audiòfons captin els missatges de megafonia a la parada de Francesc Macià
El TRAM comptarà amb bucles magnètics en totes les seves estacions en un termini de tres anys.
El bucle magnètic és un sistema pensat perquè les persones amb baixa audició que porten un audiòfon puguin escoltar sense interferències els missatges que s'emeten per megafonia.
Per ara, ja se n'ha instal·lat un a la parada de Francesc Macià del Trambaix.
Aquesta millora d'accessibilitat s'anirà instal·lant de manera progressiva a la resta de la xarxa de tramvia.
Millora dels missatges de la megafonia i intèrfons
El bucle magnètic inductiu, que elimina el soroll de fons en audiòfons o implants, transforma el senyal d'àudio en un camp magnètic que és rebut pels aparells dotats de posició T (Tele-bobina), la qual transforma el camp magnètic novament en so dins de l'orella de l'usuari, aïllat de reverberacions i soroll ambiental.
Per iniciar-ne el desplegament s'ha triat Francesc Macià perquè és la segona parada en nombre de viatgers de tota la xarxa tramviària (1,6 milions l'any) i perquè té un elevat soroll en l'ambient provinent del trànsit.
Per tal de facilitar la seva identificació, als intèrfons d'informació s'incorporarà un pictograma amb la simbologia internacional de bucle d'inducció magnètica.
A partir d'aquesta prova pilot que es realitza ara a la parada de Francesc Macià es preveu el desplegament dels bucles magnètics a tota la xarxa del tramvia en un període de tres anys.
El primer any es farà al tronc comú de la xarxa del Trambaix i a 7 parades addicionals; el segon any, a la línia T4 del Trambesòs i a 7 parades addicionals del T5, i el tercer any es desplegarà a la resta de la xarxa.
El cost total d'aquesta millora es de 560.000 euros.
El pla de desplegament a tota la xarxa tramviària es farà en tres anys